## A black background with blue and red text  AI-generated content may be incorrect.

## Pennaeth Dawns

## Disgrifiad o’r Rôl

|  |  |  |
| --- | --- | --- |
| Graddfa gyflog: |  | E |
| Cyfeirnod: |  | HOD |
| Tîm: |  | Y Celfyddydau |
| Yn adrodd i: |  | Dirprwy Gyfarwyddwr y Celfyddydau |
| Yn rheoli: |  | Rheolwr Perthnasau (Dawns) |
| Lleoliad: |  | Gellir cyflawni’r rôl yma o unrhyw un o swyddfeydd Cyngor Celfyddydau Cymru yng Nghaerdydd, Bae Colwyn neu Gaerfyrddin |
| Teithio: |  | Cyson |

### Cyngor Celfyddydau Cymru

Elusen annibynnol a sefydlwyd trwy Siarter Frenhinol ym 1994 yw Cyngor Celfyddydau Cymru. Fel Corff a Noddir gan Lywodraeth Cymru, Llywodraeth Cymru sy’n penodi ei aelodau.

Llywodraeth Cymru sy’n darparu’r rhan fwyaf o’n cyllid. Rydyn ni’n dosbarthu arian y Loteri Genedlaethol hefyd, ac yn codi arian ychwanegol ar gyfer y celfyddydau o amrywiaeth o ffynonellau o’r sectorau cyhoeddus a phreifat hefyd lle bo modd.

Rydyn ni’n uchelgeisiol dros y celfyddydau yng Nghymru. Ein gweledigaeth yw creu Cymru greadigol lle mae’r celfyddydau wrth galon bywyd a llesiant y genedl, gan wneud ein gwlad yn lle cyffrous a bywiog i fyw, gweithio ac ymweld â hi. Mae llwyddiant ein gweledigaeth yn dibynnu ar ddychymyg a chreadigrwydd ein hartistiaid, ansawdd eu gwaith a’r ymdrechion a wneir i estyn allan ac ysbrydoli cynulleidfaoedd. Rydyn ni’n gweithio i greu amgylchedd lle gall artistiaid uchelgeisiol a mentrus dyfu a llewyrchu, a lle gall cynifer o bobl â phosibl fwynhau a chymryd rhan yn y celfyddydau.

### Ein gwerthoedd

Fel corff cyhoeddus, mae disgwyl i ni gynnal y safonau uchaf o ran atebolrwydd a bod yn agored. Rydyn ni’n gwerthfawrogi creadigrwydd ac arloesi hefyd. Mae ein staff yn aml yn cydweithio mewn grwpiau a thimau i gyflawni ein rhaglenni gwaith. Rydyn ni’n rhoi pwyslais arbennig ar ddulliau hyblyg a chydweithredol o weithio, ac yn cynorthwyo ein staff i feithrin a datblygu’r sgiliau yma.

Am y rôl yma

Rôl arwain strategol yw rôl y Pennaeth Dawns, sy’n gofyn am arbenigedd dwys yn natblygiad y sector dawns, polisi diwylliannol a rhagoriaeth artistig yn ecosystem dawns unigryw Cymru. Bydd gennych gefndir cadarn fel arweinydd yn y sector dawns, boed hynny trwy ymarfer, cynhyrchu, cyfarwyddo creadigol neu reoli sefydliadau/canolfannau dawns, ynghyd â phrofiad helaeth o feithrin talent yn y byd dawns a meithrin cymunedau creadigol cadarn ac amrywiol ar draws tirwedd dawns Cymru. Wrth gydnabod bod dawns yn sector arbenigol o fewn y celfyddydau, cynigir y rôl yma ar sail 2.5 diwrnod yr wythnos, sy’n adlewyrchu natur benodol gwaith datblygu dawns wrth sicrhau arweinyddiaeth strategol bwrpasol ar gyfer y ddisgyblaeth artistig allweddol yma.

### Gan ddefnyddio eich gwybodaeth arbenigol a’ch profiad, byddwch chi’n gyrru ein gweledigaeth uchelgeisiol ar gyfer datblygu sector dawns Cymru trwy fframweithiau strategol cynhwysfawr gan ddilyn canfyddiadau beirniadol yr Adolygiad o Ddawns yn 2025, gan arwain y gwaith o roi argymhellion allweddol ar waith i adfywio a datblygu’r sector dawns ledled Cymru. Byddwch chi’n hybu amrywiaeth a rhagoriaeth o ran dawns ar draws arferion cyfoes, ballet, hip-hop, gwerin, cymunedol a chynhwysol gyda dealltwriaeth soffistigedig am y maes artistig arbenigol yma.

### Byddwch chi’n defnyddio eich profiad proffesiynol helaeth i ddarparu arweinyddiaeth awdurdodol ar draws y sector dawns, gan sefydlu blaenoriaethau dawns yn gadarn ar draws ein sefydliad wrth reoli tîm prosiect dawns pwrpasol. Mae eich rôl yn gofyn am ddealltwriaeth soffistigedig am ddeinameg y sector dawns, a fydd yn eich galluogi chi i ffeindio’ch ffordd o gwmpas partneriaethau cymhleth rhwng sefydliadau dawns, canolfannau perfformio, a chyrff diwylliannol a hynny wrth lywio materion polisi, blaenoriaethau buddsoddi a mentrau datblygu’r sector sy’n caniatáu i ymarferwyr dawns Cymru lewyrchu’n genedlaethol ac yn rhyngwladol.

### Gan adrodd i Ddirprwy Gyfarwyddwr y Celfyddydau, byddwch chi’n gweithredu fel arweinydd strategol ar gyfer dawns, gan ddefnyddio eich arbenigedd penodol i glustnodi anghenion sy’n codi yn y sector, datblygu fframweithiau rhaglennu arloesol, a chreu dulliau strategol cynaliadwy o weithredu er mwyn cynnal ecosystem dawns ffyniannus. Ar draws yr holl fentrau strategol, byddwch chi’n integreiddio ein themâu trawsdoriadol allweddol: sef hybu’r Gymraeg, mynd i’r afael â sialensiau’r hinsawdd, a datblygu amrywiaeth a chynhwysiant ar lefel strategol, gan fynnu arbenigedd soffistigedig wrth reoli a thrafod rhaglenni datblygu diwylliannol amlweddog cymhleth. Mae’r rôl uchel ei phroffil yma’n gofyn am wybodaeth neilltuol am y sector ac arweinyddiaeth gydweithredol fel prif arbenigydd dawns Cyngor y Celfyddydau. Bydd eich arbenigedd yn bwydo penderfyniadau sefydliadol wrth gynrychioli buddiannau dawns ar draws rhanddeiliaid y llywodraeth, y diwydiant a’r gymuned, a byddwch yn mentora staff sy’n arbenigol mewn dawns er mwyn sicrhau bod rhagoriaeth dawns yn cael ei chydnabod a’i dathlu ar draws holl gymunedau Cymru.

### Prif gyfrifoldebau

Arweinyddiaeth a Strategaeth:

* Fel aelod o’r bwrdd rheoli, arwain y gwaith o greu a gweithredu strategaeth datblygu ar gyfer y sector dawns sy’n cyfrannu at strategaeth gyffredinol hirdymor Cyngor y Celfyddydau
* Rheoli a mentora Rheolwr Perthnasau sy’n arbenigo mewn dawns
* Dadlau achos Cyngor y Celfyddydau mewn digwyddiadau dawns a phartneriaethau’r sector
* Arwain datblygiad diwylliannol ar draws ecosystem dawns Cymru
* Rhoi dulliau o weithredu sy’n seiliedig ar le ar waith gyda’r rhanddeiliaid dawns
* Rheoli sefydliadau MYF yn y sector dawns a thimau datblygu grantiau’r loteri
* Cynnull a Chadeirio grwpiau datblygu sectoraidd a phaneli asesu grantiau’r loteri ar gyfer rhaglenni penodol y byd dawns
* Defnyddio offer data i dracio effaith, clustnodi tueddiadau a dangos deilliannau yn y byd dawns
* Meithrin arferion cynhwysol o fewn cymunedau amrywiol Cymru trwy fentrau dawns
* Cynnal gwerthoedd Cyngor y Celfyddydau ac Egwyddorion Nolan, gan hybu mynediad at gyfleoedd dawns

Perthnasau Allweddol

Bydd y Pennaeth Dawns yn meithrin ac yn cynnal perthnasau lefel uwch gyda staff mewnol a rhanddeiliaid allanol yn y sector dawns. Bydd hyn yn cynnwys cynorthwyo datblygiad rhaglenni gwaith o fewn strategaethau Cyngor y Celfyddydau, a chynghori ar ddawns a materion cysylltiedig. Bydd hyn yn cynnwys perthnasau â:

* Cyfarwyddwyr a chydweithwyr Cyngor y Celfyddydau sy’n gweithio ar strategaethau dawns
* Rhanddeiliaid y diwydiant dawns gan gynnwys cwmnïau, canolfannau, gwyliau a darparwyr addysg
* Artistiaid ar draws y gwahanol ddisgyblaethau dawns
* Rhwydweithiau dawns a phartneriaid yn y sector cenedlaethol
* Sefydliadau sy’n gweithio ar fentrau ymchwil cydweithredol
* Sefydliadau dawns rhyngwladol a phartneriaethau cyfnewid diwylliannol

Arweinyddiaeth ac Arbenigedd o ran Dawns

* Cadw gwybodaeth gynhwysfawr am sector dawns Cymru yn ei holl ffurfiau
* Tracio tueddiadau sy’n codi o ran creu, cynhyrchu a dosbarthu dawns
* Darparu cyngor dawns arbenigol i fwydo penderfyniadau’r Cyngor
* Datblygu polisïau penodol sy’n datblygu talent dawns Cymru
* Arwain y gwaith o integreiddio blaenoriaethau dawns ar draws fframweithiau’r celfyddydau
* Hyrwyddo arloesi a rhagoriaeth artistig yn y byd dawns
* Cynorthwyo llwybrau datblygu proffesiynol artistiaid dawns
* Hwyluso cydweithio ar draws genres a chyfnewidfeydd artistig

Datblygu’r Sector

* Asesu perfformiad ac anghenion busnes sefydliadau dawns
* Cynnull Grŵp Datblygu’r Sector Dawns er mwyn clustnodi cyfleoedd
* Cymryd rhan mewn grwpiau llywio ym maes dawns ar draws Llywodraeth Cymru a sefydliadau’r celfyddydau
* Mynd i’r afael â sialensiau o fewn y sector dawns
* Sicrhau bod lleisiau amrywiol yn cael eu cynrychioli mewn rhaglenni dawns
* Cyflawni mentrau ag effaith fawr i ddatblygu sector dawns Cymru yn genedlaethol ac yn rhyngwladol
* Cynorthwyo artistiaid a chwmnïau dawns newydd a’r rhai mwy sefydlog

Partneriaethau ac Eiriolaeth

* Meithrin perthnasau strategol sy’n cysylltu rhanddeiliaid dawns
* Cynrychioli Cyngor y Celfyddydau mewn digwyddiadau a gwyliau dawns allweddol
* Hyrwyddo dawns Gymreig yn genedlaethol ac yn rhyngwladol
* Datblygu perthnasau ag arianwyr ac asiantaethau datblygu dawns
* Cryfhau cysylltiadau â darparwyr addysg a phartneriaid traws-sectoraidd
* Meithrin cyfnewidfeydd diwylliannol ym maes dawns

Rheoli Adnoddau

* Goruchwylio ffrydiau ariannu ar gyfer mentrau dawns
* Sicrhau cysondeb rhwng anghenion y sector dawns a’r cyllidebau a ddyrenir
* Monitro ansawdd trwy asesiadau dawns arbenigol
* Datblygu dulliau arloesol o fynd ati i gynorthwyo arferion dawns amrywiol
* Mentora a hyfforddi staff ag arbenigeddau dawns ar draws y sefydliad a’r rhai sydd angen mewnbwn arbenigol i raglenni fel y Celfyddydau, Iechyd a Llesiant
* Cymeradwyo archebion prynu o dan awdurdod dirprwyedig
* Rheoli a monitro’r cyllidebau a bennir, gan chwilio am gyfleoedd ar gyfer partneriaethau ariannu
* Goruchwylio gofynion adrodd ar gyfer rhaglenni dawns

Cydymffurfiaeth gorfforaethol - dilyn y polisïau hynny sy’n amddiffyn Cyngor y Celfyddydau a’i staff rhag datguddiad posibl i risgiau a digwyddiadau adroddiadwy. Mae’r rhain yn cynnwys Atal Twyll, y Rheoliadau Cyffredinol ar Ddiogelu Data, Safonau’r Gymraeg, Llesiant Cenedlaethau’r Dyfodol a Seiberddiogelwch/defnyddio TGCh. (Diffinnir cyfrifoldebau staff ym mholisïau perthnasol Cyngor Celfyddydau Cymru.)

Dyletswyddau ychwanegol – unrhyw ddyletswyddau rhesymol sy’n gyson â’r uchod.

### Gwybodaeth, profiad a nodweddion

Rydyn ni am ddenu pobl sydd â diddordeb yn y celfyddydau, ymrwymiad i egwyddorion gwasanaeth cyhoeddus agored ac atebol, a’r ddawn i weithio gydag amrywiaeth eang o gwsmeriaid i’n sefydliad. Rydyn ni’n credu mewn gosod y safonau uchaf posibl ym mhob agwedd ar ein gwaith. Felly mae pob aelod o staff yn gennad i’r cwmni, ac rydyn ni’n disgwyl i bawb barchu a chynnal ein henw da.

Rydyn ni’n anelu at fod yn sefydliad arloesol a blaengar. Rydyn ni am i’n staff gydweithio â’i gilydd er mwyn sicrhau ein bod ni’n effeithlon, yn effeithiol ac yn ddefnyddiol.

Rydyn ni’n ei chymryd hi’n ganiataol y bydd ein staff yn hyfedr wrth reoli gweinyddiaeth pob dydd ac y byddant wedi datblygu sgiliau trefnu da. Felly mae diddordeb arbennig gennym mewn staff sydd â’r gallu i weithio mewn ffordd ddychmygus a hyblyg i daclo’r sialensiau a fydd yn eu hwynebu - staff sydd â’r fenter a’r egni i lewyrchu mewn amgylchedd gwaith prysur, ac sy’n cael boddhad o gyflawni targedau uchelgeisiol ac ymestynnol.

Yn ogystal, mae’r rôl yma’n gofyn am y wybodaeth, profiad a nodweddion penodol canlynol. Caiff yr ymgeiswyr eu hasesu yn erbyn y meini prawf hanfodol a dymunol isod:

|  |  |  |
| --- | --- | --- |
|  | Hanfodol | Dymunol |
| Gwybodaeth | * Gradd a/neu brofiad perthnasol sylweddol gydag arbenigedd uwch mewn dadansoddi’r sector dawns a datblygiad strategol ar draws nifer o ffurfiau, gan ddangos dealltwriaeth soffistigedig o fframweithiau rhagoriaeth artistig a deinameg y sector sy’n bwydo penderfyniadau strategol lefel uchel
* Arbenigedd cynhwysfawr mewn dawns ar draws nifer o ffurfiau, gyda dealltwriaeth ddofn am arferion cyfoes, ballet, hip-hop, gwerin, cymunedol a chynhwysol, a’u rôl cyd gysylltiedig o fewn ecosystem ddiwylliannol Cymru a’r dirwedd artistig ehangach
* Dealltwriaeth strategol am dirwedd wleidyddol a chymdeithasol dawns a pholisi diwylliannol, gyda’r gallu clir i ffeindio’ch ffordd o gwmpas amgylcheddau polisi cymhleth, fframweithiau’r llywodraeth, a mentrau datblygu diwylliannol sy’n effeithio ar dwf a chynaliadwyedd y sector dawns.
* Arbenigedd cynhwysfawr yn nhirweddau dawns Cymru, y DU a rhai rhyngwladol, gyda dealltwriaeth glir am ryng-gysylltedd y sector, ei sefyllfa ddiwylliannol, a chyfleoedd partneriaeth strategol ar draws amryw o ecosystemau dawns a pherfformio
* Gwybodaeth ddatblygedig am dechnegau rheoli prosiectau ar gyfer prosiectau graddfa fawr, gyda dealltwriaeth soffistigedig am fframweithiau cynllunio strategol, manteisio i’r eithaf ar adnoddau a mecanweithiau cyflawni sy’n cynnal mentrau dawns cymhleth a rhaglenni datblygu’r sector
* Arweinyddiaeth strategol mewn fframweithiau cydraddoldeb a’u defnydd trawsnewidiol mewn rhaglenni dawns, gydag arbenigedd clir wrth ddylunio a rhoi strategaethau amrywiaeth, cydraddoldeb a chynhwysiant cynhwysfawr ar waith sy’n dileu rhwystrau systemaidd ac yn creu llwybrau cynaliadwy ar gyfer y grwpiau heb gynrychiolaeth ddigonol yn y sector dawns.
* Profiad clir o arweinyddiaeth weithredol wrth ddatblygu’r sector dawns, gyda phrofiad helaeth o ddatblygu cysyniadau, ehangu a chyflawni rhaglenni dawns trawsnewidiol ag effeithiau sector-eang mesuradwy a dylanwad strategol ar draws tirwedd ddiwylliannol Cymru
* Arbenigedd clir wrth ddatblygu a gweithredu polisi ar draws sectorau diwylliannol, gyda phrofiad o droi fframweithiau polisi cymhleth yn fentrau strategol y gellir gweithredu arnynt sy’n gyrru rhagoriaeth o ran dawns a thrawsnewidiad y sector
 |  |
| Sgiliau a Phrofiad | * Arbenigedd rheoli wrth oruchwylio mentrau dawns cymhleth â nifer o rhanddeiliaid gwahanol, gyda dealltwriaeth soffistigedig am gydlynu strategol, optimeiddio adnoddau a mecanweithiau cyflawni sy’n cynorthwyo datblygiad artistig a sefydliadol graddfa fawr
* Arbenigaeth mewn trafod contractau a phrofiad o reoli grantiau ar lefel sefydliadol, gyda’r gallu clir i ddiogelu cyllid, manteisio i’r eithaf ar bartneriaethau, a rheoli fframweithiau cyllid sylweddol sy’n cynnal twf cynaliadwy'r sector dawns
* Galluoedd soffistigedig wrth feithrin a chynnal partneriaethau strategol lefel uchel, gyda thystiolaeth o lwyddiant wrth sefydlu perthnasau trawsnewidiol gyda gweithredwyr uwch gyda’r llywodraeth, sefydliadau’r celfyddydau a chyrff celfyddydol
* Craffter ariannol cadarn gan gynnwys rheoli cyllidebau sylweddol ar gyfer rhaglenni a dyrannu adnoddau, gyda’r gallu clir i yrru penderfyniadau strategol sy’n sicrhau’r effaith fwyaf ynghyd â chynaliadwyedd a thwf y sefydliad
* Arweinyddiaeth ragorol wrth fentora, hyfforddi a datblygu’r tîm, gydag arbenigedd clir wrth feithrin talent, gyrru datblygiad proffesiynol, a rheoli staff sydd ar wasgar yn ddaearyddol, ac ar draws gwahanol ddisgyblaethau dawns, yn effeithiol
* Sgiliau eiriolaeth uwch gyda’r gallu clir i ddylanwadu ar amryw o randdeiliaid ar lefelau gweithredol a llunio polisi, ynghyd â llwyddiant clir wrth gynrychioli buddiannau sefydliadol a chyfleu anghenion cymhleth y sector dawns i’r llywodraeth, byd diwydiant ac arweinwyr cymunedol
* Galluoedd dadansoddi strategol a meddwl arloesol, gyda’r gallu clir i drosi dirnadaeth am y sector yn fframweithiau y gellir gweithredu arnynt sy’n cysoni mentrau dawns ag amcanion sefydliadol, wrth lywio deilliannau perfformiad mesuradwy a datblygiad y sector
* Eiriolwr angerddol a datblygwr strategol talent dawns Gymreig, gyda dull cynhwysfawr o fynd ati i feithrin rhagoriaeth ar draws pob ffurf ar ddawns, ac ymrwymiad clir i osod treftadaeth dawns unigryw Cymru ac arloesi cyfoes ar lwyfannau cenedlaethol a rhyngwladol
* Sgiliau dadansoddi strategol a gallu soffistigedig i feddwl am ddatblygiad y sector dawns mewn ffordd resymegol, gydag arbenigedd clir wrth droi dirnadaeth gymhleth am y sector yn fframweithiau trawsnewidiol sy’n gyrru twf cynaliadwy a rhagoriaeth artistig
 | • Profiad o gyfnewidfeydd diwylliannol rhyngwladol mewn cyd-destunau dawns• Profiad o weithio yn y sector cyhoeddus/elusennol• Cefndir proffesiynol yn y byd dawns |
| Nodweddion | * Arweinydd sy’n cael ei yrru gan ganlyniadau sy’n perfformio’n rhagorol o dan bwysau, gyda phrofiad clir o drafod a chyflawni mentrau sy’n seiliedig ar ddeilliannau sy’n taro targedau perfformiad wrth gynnal gweledigaeth strategol a rhagoriaeth weithredol mewn amgylcheddau ymestynnol
* Presenoldeb gweladwy fel arweinydd lefel uwch yn amgylcheddau’r celfyddydau gyda’r gallu clir i ddylanwadu ar benderfyniadau a chynrychioli buddiannau sefydliadol, gydag awdurdod ar draws rhanddeiliaid o’r llywodraeth, y diwydiant a byd diwylliant
* Sgiliau cyfathrebu rhagorol ar gyfer amryw o gynulleidfaoedd, gydag arbenigedd clir wrth gyfleu cysyniadau cymhleth am y sector dawns i amryw o randdeiliaid gan gynnwys artistiaid, y rhai sy’n llunio polisi, arianwyr ac arweinwyr strategol ar y lefelau uchaf
* Ymrwymiad strategol i ddatblygiad proffesiynol parhaus, gydag ymrwymiad clir i ddatblygu arbenigedd y sector ac aros ar flaen datblygiadau yn y diwydiant dawns, fframweithiau polisi ac arferion gorau
* Presenoldeb gweladwy ac ymrwymiad i gysylltiadau strategol ar draws Cymru a’r tu hwnt, gyda gallu clir i gynrychioli buddiannau sefydliadol a meithrin partneriaethau trawsnewidiol trwy gyfranogaeth weithredol mewn digwyddiadau dawns, cynulliadau diwylliannol a ffora’r sector ar lefelau cenedlaethol a rhyngwladol
 |  |
| Y Gymraeg | * Bydd angen dysgu sgiliau Cymraeg yn sgil penodi os nad ydych yn gallu’r Gymraeg eisoes. Er nad oes disgwyl i chi fod yn gallu’r Gymraeg wrth geisio, rydym yn chwilio am unigolyn sy’n deall diwylliant y wlad; perthynas amrywiol pobl Cymru gyda’r iaith Gymraeg ac sy’n ymrwymo i ddatblygu defnydd blaengar o’r Gymraeg yn ieithyddol a diwylliannol o fewn Cyngor y Celfyddydau a’r sector ehangach. Mae stori pawb gyda’r iaith yn wahanol ac rydym yn cydnabod bod lefelau gallu a hyder yn amrywio o berson i berson. Byddwn yn sicrhau’r gefnogaeth berthnasol i gynyddu neu ddysgu sgiliau Cymraeg.
 |  |